Žena Kôň + Muž Myš. Obidvaja sršia aktivitou a nezávislosťou. Jeho zlostí a unavuje jej neustály nekľud a nestálosť. Ona bude pre zmenu nešťastná a nervózna z jeho hašterivosti. Nemôžu si vážiť spôsob myslenia toho druhého a o spoluprácu sa budú snažiť zbytočne.
Žena Kôň + Muž Byvol. Táto kombinácia nemá príliš veľa svetlých stránok. Ona je ľahkomyseľná, bezstarostná a bez zábran, kdežto on usilovný, pracovitý, ale pri zemi. Túži po kľudnom a príjemnom domove, ale ona je príliš splašená a neustále niečím zamestnaná, než aby mohla byť niekde pripútaná. On nemôže pochopiť jej nestálosť a nedostatok oddanosti. Nájdenie úplného súladu je pre obidvoch veľmi obtiažne.
Žena Kôň + Muž Tiger. Dobre vyvážený a harmonický pár. Obidvaja sú bujní, vrúcni a temperamentní. Ale ak je tiger ochotný kedykoľvek sa len tak biť, potom sa praktická žena v znamení koňa snaží ich obojstrannú energiu usmerňovať k niečomu užitočnejšiemu. Jemu sa páči jej bystrosť a inteligencia a ona ho zase dokáže viesť, aby svoj elán vybíjal správnym smerom. Ani jeden z nich nemá príliš silný vzťah k majetku. Keď má tiger dobrú náladu, je ohľaduplný, pozorný, nežný a srší nápadmi, ona je dostatočne prispôsobivá na to, aby si dokázala s jeho nevypočítateľnosťou poradiť. Majú k sebe vrelý vzťah a obidvom spoločnosť toho druhého prospieva.
Žena Kôň + Muž Králik. Dohodnúť sa na čomkoľvek je pre týchto dvoch veľmi obtiažne; všetko musia najprv veľmi dobre zvážiť. Ona sa riadi predovšetkým citmi a intuíciami a obidvaja sú príliš pragmatickí, respektíve každý sa zaoberá natoľko sám sebou, že sa ani nesnaží tomu druhému prispôsobiť. Ju králikova rozvážnosť, opatrnosť a citlivosť nudí, zatiaľ čo on má dojem, že jeho partnerka vôbec nemyslí a je nezdravo bezstarostná, nestála a zištná. Jeden miluje kľud a samotu, druhý je neustále v pohybe. Pri takomto rozdielnom tempe nemôže táto kombinácia nikdy ladiť.
Žena Kôň + Muž Drak. Žena v znamení koňa je dostatočne šikovná, chytrá, pohotová a vynaliezavá, aby dokázala existovať s peniazmi nezávisle na tom, koľko jej muž domov prinesie. Vážnemu drakovi však môže pripadať, ako príliš nepokojná, agilná a v neustálom pohybe a že sa jej nijak zvlášť neobľubuje domáce práce. Pre obidvoch je život plodnejší a radostnejší v meste, kde má žena vedľa svojej domácnosti ďalšie záujmy. Obidvaja sa cítia lepšie, keď majú život pestrý a rozmanitý a môžu užívať slobodu a voľnosť. Pre draka, ktorý sa snaží neustále vyniknúť, je praktickosť jeho ženy veľmi užitočná a on je pre ňu zase silnou a spoľahlivou oporou.
Žena Kôň + Muž Had. Každý z nich má k životu iný prístup. On je opatrný, húževnatý, vytrvalý a neústupný, má silnú vôľu a jeho ciele sú dlhodobé. Ona je odvážna, podnikavá, temperamentná a netrpezlivá. Stojí skôr o momentálnu radosť. Had je vo svojom podnikaní pevný a dôsledný; žena zase impulzívna, bystrá, chápavá, ale nedôsledná. On ju považuje za nezodpovedného tvora, s ktorým sa dá ťažko vychádzať, zatiaľ čo ona neznáša jeho vážne, chladne sebaisté a uvážené závery. Ani jedného z nich tento vzťah neuspokojuje.
Žena Kôň + Muž Kôň. Spolužitie a spolupráca sú možné, pretože majú podobné pracovné tempo. V tejto kombinácii by bolo lepšie, keby sa každý z partnerov narodil v inom ročnom období, aby bol vzťah rozmanitejší. Obidvaja sú prudkí a vznetliví, ale zároveň nezávislí, netrpezliví a v ustavičnom pohybe. Vďaka vtipnému, vitálnemu a dobrodružnému založeniu môžu prežiť veľmi rušný život. To samo o sebe však nezaručuje, že to niekam dotiahnu, pokiaľ jeden z nich nieje natoľko šikovný, aby vedel toho druhého riadiť. Obvykle si nedokážu vybudovať úhľadný domov, pretože rutinná práca a rôzne obmedzovanie ani jedného z nich nebavia.
Žena Kôň + Muž Ovca. On je domáci typ a miluje svoju rodinu, takže stále splašenej a rozutekanej žene v znamení koňa vytvára bezpečné zázemie. Ona je naopak šťastná a svojou vľúdnosťou kompenzuje jeho depresívne nálady. Manžel býva žiarlivý a robí si na ňu príliš majetnícke nároky, kým ona je impulzívna a nezávislá. Žena v znamení koňa nie je príliš citlivá a sebaľútostné stavy svojho muža neberie vážne. Je rozkošná, schopná a dobre rozumie aj jemným signálom. Jej slobodomyseľnosť udrží na uzde partner tým, že jej poskytne dostatok pestrosti, zmien a atraktívnych možností voľby. Pevný a trvalý vzťah.
Žena Kôň + Muž Opica. Obidvaja partneri v tomto zväzku sú nestáli, prispôsobiví a spoločenskí. Či spolu môžu či nemôžu dobre žiť, závisí do značnej miery na tom, ako veľmi sa budú snažiť ovládať svoje egocentrické osobnosti. Ani jeden nie je príliš vytrvalý a nevydrží dlho pracovať na odstránení bariér, ktoré medzi nimi ležia, akonáhle zistí, že sa ten druhý fláka niekde vzadu. Obidvaja sú nezávislí a praktickí individualisti, ktorí môžu spolu, ak chcú, dobre žiť, pretože majú rovnako bystré a pohotové myslenie a rovnaké výborné schopnosti.
Žena Kôň + Muž Kohút. V tomto prípade nemožno predpokladať nijako hladký priebeh vzťahu, pretože obidvaja títo energickí, cieľavedomí a duševne silní jedinci s pevnou vôľou veľmi ľahko jeden druhého dráždia a rozčuľujú. Provokatívny a nediplomatický kohút ju ostro kritizuje a haní kvôli životu na vysokej nohe a nedostatok vytrvalosti, stálosti a spoľahlivosti. Ona, aj keď dostatočne inteligentná a vtipná, je príliš zahľadená do okázalosti, lesku a nádhery, než aby sa dokázala usadiť a viesť prostý, obyčajný život plný tvrdej práce. Kohút má grandiózne myšlienky a nápady, jeho metódy sú spoľahlivé a presné. Žena v znamení koňa je pri voľbe cieľov praktickejšia, ale pri realizácii sa chová nepredvídateľne, je vrtkavá a nedôsledná. Kohút nemôže pochopiť jej premenlivé spôsoby a ona naopak nedokáže dodržiavať a trpieť jeho rutinu a posadlosť faktami a číslami.
Žena Kôň + Muž Pes. Šťastná a úspešná kombinácia, pretože títo dvaja majú perfektné porozumenie pre potreby, ale i pre chyby a nedostatky toho druhého. Pes je priamy a čestný a dostatočne inteligentný, aby mohol dobre vychádzať so schopným koňom. Obdivuje u svojej ženy jej zmysel pre správne načasovanie a stratégiu, ona ho zase považuje za rozumného a praktického a spolieha sa na neho. Spoločný vzťah poskytne obom spoluprácu aj dostatočný priestor na nezávislosť, ktorú potrebujú.
Žena Kôň + Muž Prasa. Obaja hľadajú v živote radosť a potešenie, sú družní a spoločenskí a môžu byť do istej miery jeden druhému prospešní. Ona nápaditá, pohotová a dôvtipná, on skôr dobromyseľný, priateľský a bez postranných úmyslov. U svojej ženy v znamení koňa obdivuje živé, vášnivé a veselé spôsoby. Ju naopak teší jeho oddanosť a poctivosť. Obaja chápu cenu kompromisu a sú schopní spolu aktívne vytvárať vzťah a jeden druhého neobmedzovať. Život vedia vychutnávať do dna. Temnou stránkou týchto dvoch je, že sa ani jeden z nich príliš nestará, čo bude zajtra.